biswa921/hiwiki-latest-pages-articles-raw huggingface dataset:
अर्दशीर प्रथम

अर्दशीर​ प्रथम (शासनकाल  २२६-२४१ ई. ; अंग्रेज़ी: Ardashir I) या अर्दशीर यकुम (फ़ारसी: ) ईरान के सासानी साम्राज्य का संस्थापक और प्रथम सम्राट था। यह पहले दक्षिणी फ़ारस प्रान्त के इस्तख़्र​ क्षेत्र का शासक हुआ करता था जिसने पार्थी साम्राज्य के पतन के साथ अपना साम्राज्य बनाया।The History of Iran , Elton L. Daniel, pp. 56, ABC-CLIO, 2012, ISBN 978-0-313-37510-1, ... During the period when the last Parthian kings were distracted by war with the Romans, Ardashir became ruler of Fars and was able to annex several districts on the fringes of the province ... The dynasty founded by Ardashir, the Sasanians ... यह सासानी साम्राज्य ४०० सालों तक चला और इसका पतन तब हुआ जब अरब मुस्लिमों के राशिदुन ख़िलाफ़त​ ने ६५१ ईसवी में इसे हराकर ख़त्म कर दिया।

अर्दशिर, अर्तशिर एवं अर्तक्ष्थ्रा आदि नामों से भी विहित है। अभिलेखों में वह अपने को अर्त्तज़रसीज के नाम से पुकारता है। वह पायक (बाबेक) का द्वितीय पुत्र था जो ससन का लड़का था। अर्दशिर ने अंतिम पार्थ सम्राट् अर्दवन् को हराया और नवागत पारसी अथवा ससानी साम्राज्य की स्थापना की। ईसा पूर्व छटी शताब्दी में मीड लोग अथवा पश्चिमी पारसी, जिनका उल्लेख ११०० ई. पू. तक के असीरियन अभिलेखों में हुआ है, अखमीनियनों के दक्षिणी पारसीक राजवंश द्वारा परास्त हुए। अखमीनियनों को सिकंदर तथा उसके यूनानी सैनिकों ने चौथी सदी ई.पू. में हराया। यूनानी सत्ता को विस्थापित करनेवाले पार्थियन थे जो तीसरी शती ई. में ससानियनों की बढ़ती हुई शक्ति के आगे नमस्तक हुए। अर्दशिर, जो अहुरमज्द का परम भक्त था, माजी सम्प्रदाय के सन्तों के प्रभाव में आया और उसने रोम एवं आर्मीनिया के साथ सफलतापूर्वक युद्ध कर पुरातन जरथुस्त्र मत की प्रतिष्ठा की और न केवल उसे राजधर्म घोषित किया बल्कि उसके अभ्युदय के लिए अथक चेष्टाएँ की। ईरान के विभिन्न राज्यों को एक सुगठित केंद्रीय राजसत्ता के अंतर्गत ले जाकर उसने शासन की व्यवस्था चलाई जिसका आधार जरथुस्त्र के सिद्धान्त थे। उसने अपने प्रधान पुरोहित को धार्मिक ग्रंथों के संकलन का आदेश दिया। इन ग्रंथों की खोज उसके अनुवर्ती शासक शापुर प्रथम के राज्यकाल में चलती ही रही, संकलन का कार्य शपुर द्वितीय (३०९-३७९ ई.) के राज्यकाल में जाकर समाप्त हुआ। धार्मिक संगठन और राज्य की एकता के सिंद्धांत में पूरा विश्वास रखनेवाला सम्राट् अपने पुत्र शापुर प्रथम को दी गई अपनी अनुज्ञा (टेस्टामेंट) में कहता है-''धर्म और राज्य दोनों सगी बहनों के समान हैं जो एक दूसरी के बिना नहीं रह सकतीं। धर्म राज्य की शिला है और राज्य धर्म का रक्षक।"

 नाम का अर्थ 
'अर्दशीर' शब्द मध्य फ़ारसी के 'अर्दख़शेर​' (Arđaxšēr), पार्थी भाषा के 'अर्तख़शथ़्र​' (Artaxšaθra) और पहलवी भाषा के 'अर्थश्त्र' शब्दों से सम्बंधित है, जिनका अर्थ है 'वह जिसका राज्य दिव्य व्यवस्था हो'।The Nation, Volume 62 , pp. 260, Nation Company, 1896, ... 'The Right Ruling,' but more literally in Arta-Khshathra, which is Artaxerxes, 'King of Righteousness' (Ardashir is the same word in a later form) ... क्योंकि संस्कृत और फ़ारसी दोनों हिन्द-ईरानी भाषा-परिवार की बहने हैं, इस से मिलते-जुलते सजातीय शब्द संस्कृत में भी मिलते हैं: 'ऋत क्षेत्र' (ऋत संस्कृत में सनातन व्यवस्था के लिए प्राचीन शब्द है जिसका हिन्दु धर्म में महत्वपूर्ण अर्थ है)।

 इन्हें भी देखें 
 सासानी साम्राज्य
 ऋत

 सन्दर्भ 

श्रेणी:सासानी साम्राज्य
श्रेणी:ईरान का इतिहास
सई नदी

सई नदी (Sai River) भारत के उत्तर प्रदेश राज्य में बहने वाली एक नदी है। यह गोमती नदी की एक उपनदी है।

 उद्गम 
सई नदी लखीमपुर खीरी जनपद के पसगवां ब्लॉक के राघवपुर (अल्लीपुर)  की झील से निकलती है।

अपवाह तंत्र
सई नदी हरदोई, उन्नाव, लखनऊ, रायबरेली, प्रतापगढ़ और जौनपुर जनपद से होकर गुजरती है। यह उत्तर प्रदेश की महत्वपूर्ण नदी है।

सहायक नदियाँ
सई की प्रमुख सहायक नदी बकुलाही नदी है, जो कि उत्तर प्रदेश के रायबरेली , प्रतापगढ़ व इलाहाबाद में बहती है। लोनी और सकरनी जैसी छोटी नदियाँ सई की सहायक धाराएँ है।

मुहाना
यह नदी जौनपुर के राजेपुर गाँव में गोमती नदी से मिल जाती है। यह स्थान त्रिमुहानी के नाम से जाना जाता है। यहाँ पर कार्तिक पूर्णिमा के दिन पौराणिक स्नान की मान्यता है तथा वृहद् मेले का आयोजन किया जाता है। यहां का उल्लेख रामचरित मानस के इस चौपाई में मिलता है - सई उतर गोमती नहाए, चौथे दिवस अवधपुर आए।

 इन्हें भी देखें 
 बकुलाही नदी

सन्दर्भ
 

श्रेणी:उत्तर प्रदेश की नदियाँ
चाकू

thumb|230px|एक छुरा
चाकू या छुरा या छुरी एक काटने वाला औज़ार होता है जिसमें एक या एक से अधिक काटने वाली धार होती है। आमतौर से चाकुओं को हाथ से पकड़ने के लिए एक दस्ता (हैंडल) होता है हालाँकि यह आवश्यक नहीं है। चाकू मानवों द्वारा बहुत प्राचीनकाल से इस्तेमाल होते आये हैं और इतिहासकारों को कुछ चाकू-नुमा औजारों के २५ लाख वर्ष से भी पुराने अवशेष मिले हैं।No. 1 The knife, Forbes.com, Accessed 2007-05-07Early Human Evolution: Early Human Culture , Accessed 2007-05-07 मानवों ने सबसे पहले छुरे पत्थरों को तराशकर धार देकर बनाए थे, लेकिन बाद में धातुओं का प्रयोग आम हो गया।

 इन्हें भी देखें 
 औज़ार

 सन्दर्भ 

श्रेणी:चाकू
श्रेणी:काटने के औज़ार
श्रेणी:हाथ के औज़ार
श्रेणी:औज़ार
ख़ंजर

thumb|230px|एक वाइकिंग ख़ंजर
ख़ंजर या कटार (अंग्रेज़ी: dagger) एक लड़ने के लिए प्रयोग होने वाला चाकू होता है जिस से भोंककर या काटकर चोट पहुँचाई जाती है। ख़ंजरों का प्रयोग मानव इतिहास में बहुत पुराना है और उन्हें आज तक नज़दीकी लड़ाईयों में इस्तेमाल किया जाता है। बहुत सी संस्कृतियों में ख़ंजर रीति-रिवाज और वेशभूषा में शामिल हो गए हैं, मसलन भारतीय उपमहाद्वीप में सिख लोग हमेशा कृपाण रखते हैं और यमन की पारम्परिक वेशभूषा में पुरुष 'जन्बीया' नामक ख़ंजर पहनते हैं। ख़ंजर पाषाण युग से प्रयोग होते आये हैं और दुनिया के हर भाग में मिलते हैं।A Global Chronology of Conflict: From the Ancient World to the Modern Middle East , pp. 448, ABC-CLIO, 2009, ISBN 978-1-85109-672-5, ... The short-bladed knife known as the dagger dates from the New Stone Age. Daggers have existed throughout military history and are found in every part of the world fulfilling a wide variety of roles, including ceremonial ...

 इन्हें भी देखें 
 चाकू

 सन्दर्भ 

श्रेणी:ख़ंजर
श्रेणी:धारवाले हथियार
श्रेणी:चाकू
बालाजी आवजी चिटनवीस

बालाजी आवजी चिटनवीस वर्ष १६५८ से लेकर १६८० तक छत्रपती शिवाजी महाराज के चिटनिस (व्यक्तिगत सहायक या सेक्रेटरी) थे। बालाजी का मूल उपनाम (सरनेम) 'चित्रे' था किन्तु छत्रपती शिवाजी महाराज के चिटनवीस बनने के बाद उन्होने 'चिटनवीस' उपनाम अपना लिया।

 परिचय 
बालाजी के पिताजी आबाजी हरी मजुमदार उपनाम चित्रे ग्यारह वर्षों तक जंजीरा में बाबजी खाँ हब्शी के मुख्य कारबारी थे। बाबजी खाँ की मृत्यु के बाद उसके पुत्रों ने आबाजी को मारकर समुद्र में फेंक दिया। आबाजी के बालाजी आदि चार पुत्र थे। उनके मामा ने उनका लालन पालन किया।

सन् १६४७-१६४८ के लगभग जब छत्रपती शिवाजी महाराज  ने स्वराज्य स्थापना की क्रांति की धूम मचाई तो बालाजी ने उसमें सम्मिलित होने का अपना निश्चय छत्रपती शिवाजी महाराज को एक पत्र लिखकर प्रकट किया। उसके सुंदर अक्षर, लेखनकौशल और विशेषत: उसमें जो स्वराज निष्ठा प्रदर्शित हुई थी उसको पढ़कर छत्रपती शिवाजी महाराज बालाजी और उसके भाई तथा माताजी को अपने साथ ले गए। बालाजी की सेवा देखकर 
छत्रपती शिवाजी महाराज ने ता. १६ अगस्त सन् १६६२ को चिटनीस का कार्यभार उन्हें सौंपा। बालाजी को हमेशा छत्रपती शिवाजी महाराज के साथ रहना पड़ता था। जब सन् १६६६ ई. में 
छत्रपती शिवाजी महाराज आगरा में कैद हुए तो उनको मुक्त कराने की बालाजी ने भरसक चेष्टा की। राजकीय दफ्तर का काम तो बालाजी करते ही थे किंतु वकालत का काम भी वे बड़ी सफाई के साथ करते थे। जंजीरा के सिद्दी के प्रकरण में बालाजी की स्पष्टता तथा एकनिष्ठा प्रशंसनीय थी। ता. १३ अक्टूबर सन् १६४७ को बालाजी को पालकी का सम्मान मिला। बालाजी की लेखनशैली सरल तथा स्पष्ट थी जिससे राजकीय मामलों में कभी गड़बड़ी नहीं होती थी। वे सच्चे स्वामीसेवक थे। बालाजी जी स्मृति अत्यंत तीव्र थी। वे एक सफल राजनीतिज्ञ थे। मराठों के इतिहास में बालाजी एकनिष्ठता के प्रतीक हैं। मोडी लिपि को सरल, स्पष्ट करने में भी वे अग्रमन्य हैं। छत्रपती शिवाजी महाराज की दु:खद मृत्यु के पश्चात् उनके पुत्र युवराज छत्रपती संभाजी महाराज को गिरफ्तारी का आदेश निकाला. ईसके कारण छत्रपती संभाजी महाराज ने ऊनको शिक्षा दी.

सन्दर्भ
श्रेणी:मराठा साम्राज्य
श्रेणी:शिवाजी
आप (जल)

thumb|240px|'आप' वैदिक संस्कृत में जल के लिए एक शब्द है
आप वैदिक संस्कृत में जल के लिए शब्द है। प्राचीन वैदिक संस्कृत जब शास्त्रीय संस्कृत में परिवर्तित हो गई तो यह शब्द केवल बहुवचन रूप में देखा जाने लगा, जो 'आपस' है। इसी शब्द का अवस्ताई भाषा में सजातीय रूप आपो और फ़ारसी में रूप आब है।

 आप और आब 
क्योंकि फ़ारसी और संस्कृत दोनों हिन्द-ईरानी भाषा-परिवार की बहने हैं इसलिए इसी का सजातीय शब्द फ़ारसी में 'आब' के रूप में मिलता है जो हिन्दी में बहुत शब्दों में इस्तेमाल होता है, जैसे कि 'पंजाब' (अर्थ: पाँच पानी/नदियाँ), 'गुलाब' (अर्थ: पानी का गुल/फूल), 'आबोहवा' (अर्थ: पानी और हवा) तथा 'आबजौ' (अर्थ:जौ का पानी, यानि बियर)।

 उदाहरण 
वेदों और अन्य हिन्दू धर्म से सम्बंधित ग्रंथों में कई स्थानों पर 'आप' शब्द का प्रयोग होता है। मसलन ऋग्वेद में 'जल देवता' को 'आपो देवता' या 'आपः देवता' बुलाया गया है और 'आपो देवता सूक्त ४७' में कहा गया है कि:वेदों में जल-सूक्त , महेश कुमार मिश्र ‘मधुकर’, India Water Portal, Accessed: 19 अक्टूबर 2012

वैदिक संस्कृतहिंदी अनुवादआपः पृणीत भेषजं वरुथं तन्वे ऽ मम।।
ज्योक् च सूर्यं दृशे।। २१।।हे आप (जल), मेरे शरीर में रक्षक औषधियों को स्थित करें।।
ताकि मैं लम्बे काल तक सूर्य देवता के दर्शन करता रहूँ।।

 अन्य शब्दों की उत्पत्ति में 
'आप' और इसके 'अप' रूप का प्रयोग संस्कृत के कई अन्य शब्दों को बनाने के लिए भी हुआ है। उदाहरण के लिए 'अब्ज' शब्द कमल के फूल के लिए और शंख के लिए भी, प्रयोग होता है (अप+ज = पानी में जन्मा हुआ)।अब्ज - शब्द का अर्थ, pustak.org, Accessed: 19 अक्टूबर 2012, ... अब्ज, पुं० [सं० अप्√जन् (उत्पत्ति)+ड] १. जल से उत्पन्न वस्तु। २. कमल। ३. शंख। ... इसी तरह 'अप्सरा' का अर्थ 'पानी (अप) का झाग/मूल (सार)' से आया है क्योंकि अप्सराएँ पानी और जलग्रस्त बादलों से उत्पन्न हुई समझी जाती थीं।Annales and antiquities of Rajasthan, James Tod, pp. 561, Smith, 1829, ... Apsara, because born from the froth or essence, 'sara', of the waters, 'ap' ...

 इन्हें भी देखें 
 वैदिक संस्कृत
 दोआब

 सन्दर्भ 

श्रेणी:संस्कृत शब्द
श्रेणी:हिन्दू धर्म
बिमान बांग्लादेश एयरलाइंस

बिमान बांग्लादेश एयरलाइंस (),{{#tag:ref|বিমান (बिमान) का अर्थ होता है विमान, अर्थात आकाश में उड़ने वाला वाहन) बांग्लादेश की आधिकारिक वायु सेवा है।> इस कंपनी का प्रमुख हब शाह जलाल अन्तर्राष्ट्रीय विमानक्षेत्र, ढाका में स्थित है और इसकी उड़ानें शआह अमानत अन्तर्राष्ट्रीय विमानक्षेत्र, चिट्टागौंग से भी संचालित होती हैं। 

 सन्दर्भ 

 बाहरी कड़ियाँ 

  (अंग्रेज़ी)

श्रेणी:बांग्लादेश की वायुसेवाएं
श्रेणी:बांग्लादेश में यातायात
जिओलाइट

300px|right|thumb|जियोलाइट 
जिओलाइट (Zeolites) सूक्ष्मरंध्रीय (microporous), अलुमिनोसिलिकेट खनिज हैं जो अधिशोषक (adsorbents) के रूप में प्रयुक्त होते हैं। यह नाम स्वीडेन के खनिजशास्त्री फ्रेड्रिक क्रोन्स्टेड द्वारा दिया गया था जिसने पाया कि मैटेरियल सिलिबाइट को तेजी से गर्म करने पर यह बहुत अधिक मात्रा में भाप उत्पन्न करता है जो इसके द्वारा अवशोषित जल के कारण है। यह प्रकृति में पाया जाने वाला छिद्र युक्त पदार्थ है। यह उत्प्रेरक की तरह कार्य करता है।

 परिचय 
इस वर्ग के मुख्य खनिज निम्नांकित हैं :

१ - ऐनैलसाइट (Analcite) [Na Al (Si O3)2 H20]

२ - नैट्रोलाइट (Natrolite) [Na2 Al2 Si3 O10 2H20]

३- स्टिलबाइट (Stilbite) [Ca, Na2) Al2 (Si3 O3)6, 6H2O ]

जैसा इनके रासायिक संगठन से विदित है, ये सभी खनिज गरम करने पर पानी छोड़ते हैं। इस वर्ग के सभी खनिज आग्नेय शिलाओं में विद्यमान फेल्स्पार तथा ऐल्युमिनियम वाले अन्य खनिजों के परिवर्तन से बनते हैं।

ऐनेलसाइट क्यूबिक समुदाय में स्फटित होता है। यह रंगहीन या श्वेत होता है। इसकी कठोरता ५-५.५ तथा आपेक्षिक घनत्व २.२५ है। नैट्रोलाइट के मणिभ सूई के आकार के होते हैं तथा काच के समान चमकते हैं। इसकी कठोरता एकनत (monoclinic) समुदाय का खनिज है। इसका रंग श्वेत या लाल होता है। इसकी कठोरता ३.५ से ४ तथा आपेक्षिक घनत्व २.१ से २.२ तक है।

इन खनिजों का मुख्य उपयोग भारी पानी को हल्का करने के लिये किया जाता है। भारतवर्ष में इन खनिजों के सुंदर मणिभ राजमहल की पहाड़ियों में, काठियावाड़ में गिरनार पर्वत पर तथा दक्षिण ट्रैप (Deccan Trap) में मिलते हैं। 

जिओलाइट की संरचना मधुमक्खी के छत्ते (Honeycomb) के समान होती है। इसका उपयोग पेट्रो रासायनिक (Petro chemical) उद्योगो मे होता है। जैैैसे ZSM-5 का उपयोग एथिल एल्कोहल को पेट्रोल मेे परिवर्तित करने के लिए किया जाता है। Hydrated Zeolite का उपयोग जल के मृदुुुकरण (पीने योग्य) बनाने मे होता है।

उपयोग
इसका उपयोग पेट्रोलियम उद्योगों में हाइड्रोकार्बन के भंजन तथा समावयवीकरण में जियोलाइट का उपयोग उत्प्रेरक के रूप में किया जाता है । कठोर जल को मृदु जल में बदलने के लिये भी इसका उपयोग किया जाता है।

 बाहरी कड़ियाँ 
 International Zeolite Association
 IZA Database of Zeolite Structures
 Database of zeolite pore characterizations
 The Synthesis Commission of the International Zeolite Association
 Federation of European Zeolite Associations
 British Zeolite Association

श्रेणी:जिओलाइट
तवाफ़

thumb|230px|तवाफ़ काबा की सात बार परिक्रमा करने की रीत को कहते हैं
thumb|230px|पवित्र काबे का द्वार
तवाफ़ (अरबी: , अंग्रेज़ी: Tawaf) इस्लाम की महत्वपूर्ण हज तीर्थयात्रा के दौरान की जाने वाली एक रीत है जिसमें मुस्लिम तीर्थयात्री मक्का के पवित्र काबा भवन की सात बार घड़ी-विपरीत दिशा में परिक्रमा करते हैं। एक ही दिशा में एक साथ परिक्रमा करना सभी भक्तजनों की एक ईश्वर में विशवास से बनी एकता और उसकी प्रति भक्ति दर्शाता है।Arabia reborn, George Kheirallah, University of New Mexico Press, 1952, ... The Tawaf begins at the Black Stone, and is performed in seven rounds, the first three at a running walk (harwala), and the others at an ordinary walking pace, with the Ka'ba to the left throughout the circuits ...

 रीति 
परिक्रमा काबा के कोने में लगे 'हजर अस्वद' नामक काले पत्थर से शुरू होती है। अगर संभव हो तो इस चूमना या छूना होता है। अक्सर बड़ी भीड़ के कारण यह मुमकिन नहीं होता इसलिए पत्थर की तरफ़ ऊँगली करना या उसकी तरफ़ हथेली करना भी पार्याप्त माना जाता है। हर दफ़ा पत्थर के पास आते हुए 'तकबीर प्रार्थना' ('अल्लाह ओ अकबर') कहनी होती है। पुरुषों को पहली तीन परिक्रमाएँ तेज़ी से और बाद की चार परिक्रमाएँ साधारण चलने की गति पर करने को कहा जाता है।

परिक्रमाओं के बाद मुस्लिम पास ही स्थित 'मक़ाम इब्राहिम' पर जाते हैं जहाँ वे दो प्रार्थनाएँ कहते हैं और पवित्र 'ज़मज़म के कुँए' से पानी पीते हैं। मुस्लिमों को कहा जाता है कि वे कम से कम दो तवाफ़ ज़रूर करें। पहली तवाफ़ हज के हिस्से के तौर पर और दूसरी मक्का छोड़ने से पहले।The Religion of Islam, Maulana Muhammad Ali, pp. 384, eBookIt.com, 2011, ISBN 978-1-934271-18-6, ... The tawaf begins at the Hajar al-Aswad (the Black Stone) which is kissed (Bu. 25:55), but even the making of a sign over it is sufficient (Bu. 25:59,60). The Holy Prophet used to kiss both the rukn al-yamani and the Hajar al-Aswad, but many Companions are reported as kissing all the four corners of the Ka'bah ...

 शब्द का ग़ैर-धार्मिक प्रयोग 
आम हिन्दी-उर्दु में अक्सर 'तवाफ़' को 'चक्कर लगाने' के लिये प्रयोग किया जाता है। मसलन 'चाँद का तवाफ़' का अर्थ है आकाश में चाँद का चलते रहना। शायरी में भी इसका बहुत प्रयोग होता है, जैसे कि:
लम्बे सफ़र की ओट में पल भर नहीं रुका, मैं वक़्त के फ़रेब में आकर नहीं रुका,
बस यह हुआ कि आख़री लम्हा भी आ गया, दिल का तवाफ़ कूचा-ए-दिलबर नहीं रुका।

और:
तूफ़ान कर रहा था मेरे अज़्म का तवाफ़,
और वो समझ रही थी मेरी कश्ती भँवर में है।
अर्थ:
तूफ़ान डरा हुआ मेरे दृढ़ निश्चय के इर्द-गिर्द परिक्रमा कर रहा था,
उसने देखकर समझा कि मेरी नाव भँवर में फंसी हुई मुसीबत में है।

 इन्हें भी देखें 
 काबा
 हज

 सन्दर्भ 

श्रेणी:इस्लामी तीर्थ
श्रेणी:काबा
श्रेणी:अरबी शब्द
मस्जिद अल-हरम

260px|left|thumb|मस्जिद अल-हरम में तीर्थयात्री
मस्जिद अल-हराम या मस्जिद अल-हरम (अरबी: , अंग्रेज़ी: Masjid Al-Haram) इस्लाम के सबसे पवित्र स्थल, काबा, को पूरी तरह से घेरने वाली एक मस्जिद है। यह सउदी अरब के मक्का शहर में स्थित है और दुनिया की सबसे बड़ी मस्जिद है। दुनिया भर के मुस्लिम नमाज़ पढ़ते हुए काबे की तरफ़ मुख करते हैं और हर मुस्लिम पर अनिवार्य है कि, अगर वह इसका ज़रिया रखता हो, तो जीवन में कम-से कम एक बार यहाँ हज पर आये और काबा की तवाफ़ (परिक्रमा) करे।

अगर अन्दर-बाहर की नमाज़ पढ़ने की पूरी जगह को देखा जाए तो मस्जिद के वर्तमान ढांचे का क्षेत्रफल ३,५६,८०० मीटर२ है (यानि ८८.२ एकड़)। इसमें हज के दौरान ४० लाख लोग आ सकते हैं, जो मनुष्यों का सबसे बड़ा वार्षिक जमावड़ा है (कुम्भ का सम्मलेन इस से बड़ा होता है लेकिन वह वार्षिक नहीं है)।Informatics Engineering and Information Science: International Conference, ICIEIS 2011, Kuala Lumpur, Malaysia, November 12-14, 2011 , Proceedings, Part 1, Volume 251 of Communications in Computer and Information Science, pp. 82, Springer, 2011, ISBN 978-3-642-25326-3, ... Nine minarets surround the current structure that covers an area of 356,800 square metres (88.2 acres) including outdoor praying spaces ...

 इन्हें भी देखें 
 काबा
 हज

 सन्दर्भ 

बाहरी कड़ियाँ
 सीधा प्रसारण - मस्जिद अल-हरम से

श्रेणी:इस्लामी तीर्थ
श्रेणी:काबा
श्रेणी:मक्का प्रान्त
श्रेणी:मस्जिद
श्रेणी:मस्जिदें
कैथे पैसिफ़िक

thumb|एयरबस A350-1000

कैथे पैसिफ़िक () हांगकांग की अन्तर्राष्ट्रीय ध्वजधारक वायुसेवा है। इसका मुख्यालय एवं प्रमुख हब हांगकांग अन्तर्राष्ट्रीय विमानक्षेत्र में स्थित है, हालांकि कंपनी का पंजीकृत मुख्यालय ३३वें तल, वन पैसिफ़िक प्लेस में स्थित है। इस वायुसेवा में ३६ राष्ट्रों के ११४ गंतव्यों को अनुसूचित यात्री एवं माल (कार्गो) विश्वव्यापी सेवा मिलती है। कंपनी के बेड़े में चौड़ी बाडी वाले एयरबस ३३०, एयरबस ३४०, बोइंग ७४७ एवं बोइंग ७७७ विमान उपस्थित हैं। कंपनी की पूर्णस्वामित्त्व वाली सब्सिडियरी ड्रैगनएयर हांगकांग बेस से एशिया-प्रशांत क्षेत्र में ३६ गंतव्यों को सेवा प्रदान करती है। २०१० में कैथे-पैसिफ़िक एवं ड्रैगनएयर ने मिलकत लगभग २.७ करोड़ यात्रियों एवं १८ लाख टन माल-भाड़ा का परिवहन संपन्न किया था।

 सन्दर्भ 

 बाहरी कड़ियाँ 

 
 कैथे पैसिफ़िक कार्गो
 कैथे पैसिफ़िक फ़ॉर बिज़्नेस
 मार्गदर्शक मानचित्र
 स्वायर समूह

Category: कैथे पैसिफ़िक

श्रेणी:एयर चाइना
श्रेणी:हांगकांग की वायुसेवाएं
तड़ित निरोधक

right|thumb|300px|न्यून वोल्टता तथा मध्यम वोल्टता के विधिन्न प्रकार के तड़ित रोधक
right|thumb|300px|ZnO और SiC के V-I वैशिष्ट्य (धारा, क्षैतिज अक्ष पर)
तड़ित निरोधक या तड़ित निवर्तक (lightning arrester) विद्युत शक्ति प्रणाली तथा दूरसंचार प्रणाली में प्रयुक्त एक सुरक्षा युक्ति है जो तड़ित से होने वाली इंसुलेशन की सम्भावित क्षति के विरुद्ध कार्य करती है। सामान्य तड़ित रोधक में एक उच्च-वोल्टता वाला टर्मिनल तथा दूसरा भू-टर्मिनल होता है। जब तड़ित किसी पॉवर लाइन से होकर चलते हुए तड़ित रोधक तक पहुंचती है तो तड़ित की धारा रोधक से होते हुए धरती में चली जाती है।

किन्तु यदि तड़ित-रोधक खराब हो गया हो या मौजूद ही न हो तो तड़ित के कारण उत्पन्न उच्च वोल्टता के कारण संचरण लाइनों, ट्रांसफॉर्मरों या घरेलू उपकरणों को भारी क्षति हो सकती है।

 तड़ित निरोधक के प्रकार 
मुख्यतः दो प्रकार के तड़ित निरोधक प्रयोग किये जाते हैं, (१) स्पार्क गैप (२) किसी अर्धचालक पदार्थ (जैसे सिलिकन कार्बाइड या जिंक ऑक्साइड) का टुकड़ा । जनरल इलेक्ट्रिक अपने तड़ित अवरोधकों में जिस सिलिकन कार्बाइड कम्पोजिट का उपयोग करती थी उसे उसने  'थाइराइट' (Thyrite) नाम दिया था। कुछ स्पार्क गैप हवा में खुले होते हैं किन्तु अधिकांश में कोई गैस मिश्रण भरा होता है और उसमें कोई रेडियोसक्रिय पदार्थ भी अल्प मात्रा में मिला दिया जाता है ताकि अवकाश (गैप) में जब वोल्टेज एक सीमा को पार कर जाय तो गैस आसानी से आयनीकृत हो जाय। तड़ित निरोधकों की कुछ अन्य डिजाइनों में ग्लो डिस्चार्ज नलिका का उपयोग किया जाता है। कुछ डिजाइनों में धातु ऑक्साइड वैरिस्टर (MOV) का उपयोग किया जाता है। 

विद्युत उपकेन्द्रों में प्रयुक्त तड़ित निरोधक बड़े आकार के होते हैं। इनमें पोर्सलीन की एक नलिका होती है जो कई फुट लम्बी होती है और इसका व्यास कई इंच का होता है। इसमें प्रायः जिंक ऑक्साइड की डिस्कें भरी होतीं हैं। इसके बगल में एक सुरक्षा द्वार भी रखा जाता है जो आन्तरिक विस्फोट से इसकी रक्षा करता है। 

तड़ित निरोधकों की क्षमता या रेटिंग बताने के लिये उनकी धारा वहन करने की क्षमता, उनकी ऊर्जा अवशोषित करने की क्षमता, और भंग वोल्तता (ब्रेकओवर वोल्टेज) बतायी जाती है।

सन्दर्भ

इन्हें भी देखें
प्रोत्कर्ष निरोधक (surge arrester)

 बाहरी कड़ियाँ 
 "Electrical Devices and How They Work, Part 14: Lightning Arresters" (article about lightning arresters and how they were used in early AC and DC power distribution systems), Popular Science monthly, February 1919, 5 unnumbered pages, scanned by Google Books
 OSHA Electric Power eTool: Illustrated Glossary: Lightning Arresters
 An extensive dictionary of terms used with arresters at ArresterWorks.com 
 Graphic Overview of how an arrester works
 NEMA Surge Protection Institute

श्रेणी:तड़ित
श्रेणी:वैद्युत सुरक्षा
बुकोज रिले

right|thumb|300px|बुकोज रिले

बुखोज़ रिले (Buchholz Relay) वैद्युत वितरण एवं संप्रेषण के क्षेत्र में प्रयुक्त एक सुरक्षा युक्ति है जो कुछ तेल-भरे ट्रांसफॉर्मरों एवं प्रेरकत्वों में उपयोग की जाती है। यह युक्ति इनके 'कन्जर्वेटर' के अन्दर लगती है। जब भी ट्रांसफॉर्मर या प्रेरकत्व के अन्दर किसी प्रकार डाइएलेक्ट्रिक फेल होती है तो बुकोज रिले को इसका पता चल जाता है और यह उपकरण की सुरक्षा के लिए पॉवर काट देती है।

ट्रांसफार्मर में जब भी कोई खराबी आती है तो ट्रांसफार्मर की सुरक्षा का कार्य बुकोज रिले करती है | जब भी ट्रांसफार्मर की वाइंडिंग या बाहरी परिपथ में होर्त सर्किट हो जाता है , इंसुलेशन आयल ख़राब हो जाता है या अन्य किसी कारण से ट्रांसफार्मर में सामान्य से अधिक धारा प्रवाहित होने लगती है तो ट्रांसफार्मर गर्म होने लगता है जिसके कारण ट्रांसफार्मर में भरा आयल गर्म होकर गैस रूप में परिवर्तित होने लगता है | जिसके कारण बुकोज रिले अपना कार्य करती है और ट्रांसफार्मर सप्लाई को कट कर देती है | यानि की यह एक गैस आधारित रिले है | जो की ट्रांसफार्मर के मुख्य टैंक और कंजरवेटर के बिच जोड़ी जाती है | 
इस रिले में दो फ्लोट होते है तथा दो मरकरी स्विच जुड़े होते है | गैस के गर्म होने के कारण से फ्लोट निचे गिर जाता है और ट्रांसफार्मर के साथ जुडी इलेक्ट्रिक घंटी बजना शुरु हो जाती है | व्ही मरकरी स्विच से ट्रांसफार्मर सप्लाई से डिसकनेक्ट हो जाता है | 

सन्दर्भ
श्रेणी:सुरक्षा स्विच
श्रेणी:ट्रांसफॉर्मर
दस धर्मादेश

thumb|230px|दस फ़रमानों के साथ मूसा - सन् १६५९ में रेमब्रांट द्वारा बनाई गई तस्वीर
दस धर्मादेश या दस फ़रमान,यहूदी धर्म और ईसाई धर्म के वह दस नियम हैं जिनके बारे में उन धार्मिक परम्पराओं में यह माना जाता है कि वे धार्मिक नेता मूसा को ईश्वर ने स्वयं दिए थे। इन धर्मों के अनुयायिओं की मान्यता है कि यह मूसा को सीनाई पर्वत के ऊपर दिए गए थे।DK Eyewitness Travel Guide: Jerusalem, Israel, Petra & Sinai , Dorling Kindersley, pp. 237, Penguin, 2010, ISBN 978-0-7566-8323-8, ... It's here that God supposedly first spoke to Moses through the medium of a burning bush and here, on Mount Sinai, that Moses received the Ten Commandments. The peninsula has been crossed by countless armies ... पश्चिमी संस्कृति में अक्सर इन दस धर्मादेशों का ज़िक्र किया जाता है या इनके सन्दर्भ में बात की जाती है।Reverberations of Faith: A Theological Handbook of Old Testament Themes , Walter Brueggemann, pp. 51, Westminster John Knox Press, 2002, ISBN 978-0-664-22231-4, ... In a variety of ways and sometimes with great contentiousness, the Ten Commandments have functioned as a defining point in shaping the ethical assumptions of Western culture ...

 दस धर्मादेश 
ईसाई धर्मपुस्तक बाइबिल और इस्लाम की धर्मपुस्तक कुरान के अनुसार यह दस आदेश इस प्रकार थे:The Divine Drama: The Old Testament as Literature , John Dancy, pp. 132, James Clarke & Co., 2002, ISBN 978-0-7188-2987-2, ... The Ten Commandments ... Thou shalt have no othe Gods before me ...

अंग्रेज़ीहिन्दी अनुवाद1. Thou shalt have no other Gods before me
2. Thou shalt not make unto thee any graven image
3. Thou shalt not take the name of the Lord thy God in vain
4. Remember the Sabbath day, to keep it holy
5. Honor thy father and thy mother
6. Thou shalt not kill
7. Thou shalt not commit adultery
8. Thou shalt not steal
9. Thou shalt not bear false witness
10. Thou shalt not covet१. तुम मेरे अलावा किसी अन्य देवता को नहीं मानोगे
२. तुम मेरी किसी तस्वीर या मूर्ती को नहीं पूजोगे
३. तुम प्रभु, अपने ईश्वर का नाम अकारण नहीं लोगे
४. सैबथ१ का दिन याद रखना, उसे पवित्र रखना
५. अपने माता और पिता का आदर करो
६. तुम हत्या नहीं करोगे
७. तुम किसी से नाजायज़ शारीरिक सम्बन्ध नहीं रखोगे
८. तुम चोरी नहीं करोगे
९. तुम झूठी गवाही नहीं दोगे
१०. तुम दूसरे की चीज़ें ईर्ष्या से नहीं देखोगे

टिपण्णी १ - हफ़्ते के सातवे दिन को सैबथ कहा जाता था जो यहूदी मान्यता में आधुनिक सप्ताह का शनिवार का दिन है।

 इन्हें भी देखें 
 मूसा
 सीनाई पर्वत

 सन्दर्भ 

श्रेणी:ईसाई धर्म
श्रेणी:यहूदी धर्म
खरतरगच्छ

खरतरगच्छ, जैन धर्म का एक पंथ है। 

इस गच्छ की उपलब्ध पट्टावली के अनुसार महावीर के प्रथम शिष्य गौतम हुए एवं उनके सहित 11 गणधर अर्थात मुख्य शिष्य बने। महावीर स्वामी के निर्वाण से पूर्व 9 गणधर केवलज्ञानी हो चुके थे एवं महावीर स्वामी के निर्वाण के तुरंत बाद गौतम स्वामी भी केवलज्ञानी हो गये अतः महावीर स्वामी के बाद पाट परम्परा सुधर्मा स्वामी से प्रारंभ हुई।पाटन में चैत्यवासी सुराचार्य को शास्त्रार्थ में पराजित करके श्री जिनेश्वर सूरि ने लगभग संवत 1075 में खरतर विरुद प्राप्त किया और उनके अनुयायी खरतरगच्छ समुदाय के कहलाने लगे। जिनेश्वर सूरि के पट्टधर जिनचंद्रसूरि उनके पट्टधर नवांगी टीकाकार अभयदेवसूरि के पट्टाधर जिनवल्ल्भसूरि थे। इनके जिनदत्त सूरि नामक एक पट्टधर थे। ये सारे ही प्रकांड पंडित और चरित्रवान् थे। इन लोगों के प्रभाव से मारवाड़, मेवाड़, बागड़, सिंध, दिल्ली एवं गुजरात प्रदेश के १ लाख३० हजार परिवारों ने जैन धर्म की स्वीकार किया। उन लोगों ने इन स्थानों पर अपने पक्ष के अनेक जिन मंदिर और जैन उपाश्रय बनवाए और अपने पक्ष को सुविहितपक्ष नाम दिया। उनके शिष्यों ने जो जिन मंदिर बनवाए वे विधि चैत्य कहलाए। यही विधि पक्ष कालांतर में खरतरगच्छ कहा जाने लगा और यही नाम आज भी प्रचलित है।

इस गच्छ में अनेक गंभीर एवं प्रभावशाली आचार्य हुए हैं। उन्होंने भाषा, साहित्य, इतिहास, दर्शन, ज्योतिष, वैद्यक आदि विषयों पर संस्कृत, प्राकृत, अपभ्रंश एवं देश भाषा में हजारों ग्रंथ लिखे। उनके ये ग्रंथ केवल जैन धर्म की दृष्टि से ही महत्व के नहीं हैं, वरन समस्त भारतीय संस्कृति के गौरव माने जाते हें।

खरतरगच्छ के 82 वें वर्तमान पट्टधर आध्यात्मिक प्रमुख श्री जिनमणिप्रभसुरीश्वर महाराज है।

श्रेणी:जैन धर्म
परागज ज्वर

right|thumb|300px|एलेक्ट्रान सूक्ष्मदर्शी से परागकणों के मिश्रण का फोटो (रंग कृत्रिम हैं, वास्त्विक नहीं)
एलर्जी के कारण नाक के वायुमार्गों का प्रदाह होना परागज ज्वर (Hay Fever या Allergic rhinitis) कहलाता है। नाक की श्लेष्मा कला जब पौधों के पराग के प्रति ऐलर्जी (allergy) के कारण प्रभावित होती है, जिससे व्यक्ति की नाक में खुजली होती है, आँख से पानी गिरता है और छींके आती हैं, तब यह अवस्था परागज ज्वर कहलाती है। इसे पहले 'स्वर्णदंड ज्वर' या 'गुलाब ज्वर' भी कहते थे। वैसे इस रोग में ज्वर नहीं आता तथा फूलों से भी इसका कम संबंध है, किंतु इसका नाम परागज ज्वर ही प्रचलित है। 

एलर्जी पराग के का कारण हो सकती है या अन्य कई वस्तुमों के कारण भी। जब यह एलर्जी पराग के कारण होती है तो इस रोग को 'परागज ज्वर' (हे फीवर) कहते हैं।

 परिचय 
परागज ज्वर ऐलर्जी संबंधी एक रोग है। जब कोई व्यक्ति किसी ऐसे प्रोटीन के, जो दूसरों पर काई कुप्रभाव नहीं डालता, संपर्क में आने के कारण विपरीत रूप में प्रभावित होता है, तो इस अवस्था का ऐलर्जी कहते हैं। इस प्रोटीन के शरीर में पहुँचने की रीति तथा प्रभावित अंगों पर ही रोग के लक्षण निर्भर करते हैं। परागज ज्वर में नाक पर प्रभाव पड़ता है तथा पराग हवा द्वारा साँस के तथा नाक तक पहुँचता है। इसके रोगियों को इस प्रकार की ऐलर्जी अपने पूर्वजों से या शारीरिक बनावट द्वारा प्राप्त होती है।

जब उपर्युक्त कोई प्रोटीन किसी ऐलर्जीवाले व्यक्ति की नाक के संपर्क में आता है तब एक प्रक्रिया ऐंटीजेन या प्रतिजन तथा ऐंटीबाडी या प्रतिपिंड के मध्य होती है। इससे हिस्टामीन नामक पदार्थ की उत्पत्ति होती है, जो श्लेष्माकला में सूजन पैदा करता है तथा तंतुद्रव को बाहर निकालता है।

पराग वायु में मीलों दूर तक फैलकर परागज ज्वर उत्पन्न करते हैं। परागज ज्वर विशेष प्रकार का होता है। एक रोगी एक पराग से और दूसरा दूसरे पराग से प्रभावित हो सकता है।

परागज ज्वर का निदान इसके विशिष्ट प्रकार के विवरण से ही होता है। इसकी चिकित्सा के लिए उस परागविशेष का अन्वेषण आवश्यक हो जाता है। सूई देकर दोषी पराग का पता लगाया जाता है। दोषी पराग से सूई के स्थान के चारों ओर लाली और सूजन आ जाती है।

दोषी पराग से बचना ही परागजज्वर की सर्वोत्त्म चिकित्सा है, पर ऐसा संभव न होने पर हिस्टामिनरोधी ओषधियों के व्यवहार से परागज ज्वर के लक्षणों को दूर करने में सहायता मिलती है। हार्मोन का व्यवहार भी लाभकारी सिद्ध हुआ है। एफेड्रिन सदृश ओषधियाँ श्लेष्माकला की सूजन को कम करती हैं।

रोग प्रतिरक्षण उत्पन्न करने के लिए दोषी पराग की थोड़ी मात्रा से प्रांरभ कर, मात्रा को धीरे धीरे बढ़ाते हुए, सुई देने से शरीर में इतनी निरापदता आ जाती है कि उससे फिर रोग उत्पन्न होने की संभावना नहीं रहती। प्रारंभ में रोग का उपचार न करने से उसे दमे में बदल जाने की संभावना हो सकती है।

 बाहरी कड़ियाँ 

श्रेणी:एलर्जी
परिश्रवण

right|thumb|300px|रोगी के पेट का परिश्रवण करता हुआ एक चिकित्सक
शरीर के अंदर निरंतर होनेवाली ध्वनियों के सुनने की क्रिया को परिश्रवण (Auscultation) कहते हैं। इस शब्द का प्रयोग चिकित्सा विज्ञान में किया जाता है। रोगनिदान में इस क्रिया से बहुत सहायता मिलती है। शरीर के अन्दर की ध्वनियों को सुनने के लिए प्रायः आला (stethoscope) का उपयोग किया जाता है। 

इस कला के बढ़ते हुए प्रयोग का श्रेय लेनेक (Laenec) को मिलना चाहिए, जिन्होंने सन् १८१९ में परिश्रवण यंत्र का आविष्कार किया। इस यंत्र के आविष्कार के पहले ये ध्वनियाँ कान से सुनी जाती थीं। आधुनिक परिश्रवण यंत्र ध्वनि के भौतिक गुणों पर आधृत है। इसमें कानों में लगनेवाला भाग धातु का होता है और लगभग १० इंच लंबी रबर की नलियों द्वारा वक्षगोलक (chestpiece) से जुड़ा रहता है।

चिकित्सक इस यंत्र द्वारा हृदय, श्वास और अँतड़ियों की ध्वनि सुनते हैं। सामान्यत: हृदय जब सिकुड़ता है तो लब्ब ध्वनि होती है और फिर जब वह फैलता है तो डब ध्वनि होती है, जिन्हें क्रमश: प्रथम और द्वितीय हृदयध्वनि कहते हैं। बीमारी में अन्य प्रकार की ध्वनियाँ और 'मर मर' ध्वनि सुनाई देती है। हवा फेफड़े में जाते और निकलते समय ध्वनि करती है, जिसे श्वासध्वनि कहते हैं। फेफड़े की बीमारियों में इस ध्वनि में परिवर्तन हो जाता है और दूसरे ढंग की ध्वनि भी सुनाई देने लगती है, जिसे रोंकाई या क्रेपिटेशन (crepitation) कहते हैं। अँतड़ियों की ध्वनि की 'बारबोरिज्म' कहते हैं। यदि यह न सुनाई दे तो अँतड़ियों का अवरोध या पेरिटोनियम की सुजन का निदान समझना चाहिए। परिश्रवण यंत्र की सहायता से भ्रूणहृदय की ध्वनि तथा धमनियों की 'मरमर' ध्वनि भी सुनी जा सकती है। इसकी सहायता से ही 'रक्तचाप' की माप की जाती है।

 इन्हें भी देखें
आला
परिताड़न (percussion)

 बाहरी कड़ियाँ 
 The Auscultation Assistant, - "provides heart sounds, heart murmurs, and breath sounds in order to help medical students and others improve their physical diagnosis skills"
 MEDiscuss - Respiratory auscultation with audio examples
 Traditional Chinese medicine - Auscultation of Traditional Chinese medicine
 Blaufuss Multimedia - Heart Sounds and Cardiac Arrhythmias
 https://web.archive.org/web/20190117085209/http://www.andries.com/ - Commercial site, online auscultation training and a test instruction
 Thinklabs - Commercial site, digital stethoscopes
 Independent Stethoscope Review - Comparative review of stethoscopes, including frequency response graphs.
 Auscultation Lessons and Reference Guide - Compilation of 100+ Heart and Lung Sounds and Phonocardiograms

श्रेणी:श्रव्य चिकित्सीय लक्षण
पुरुषाभ वानर

thumb|Animal Life and the World of Nature; A magazine of Natural History (1902) (14581360369)|350px|मादा गोरिल्ला।
पुरुषाभ वानर (Anthropoid Apes या manlike apes) मनुष्याकृति के पुच्छरहित सबसे बड़े वानर हैं, जो प्रधानत: वृक्षावासी होते हैं। इनमें मुख्य रूप से मध्य अफ्रीका के वनों में पाए जानेवाले गोरिल्ला (Gorilla) तथा चिंपैंज़ी, दक्षिणी-पूर्वी-एशिया में पाए जानेवाले वंश के गिब्बन हाइलोबेटीस (Hylobates) तथा पूर्वी इंडीज़ के बोर्निओ एवं सुमात्रा द्वीपों में रहनेवाले ओरांग ऊटान (orang-utan) सम्मिलित हैं। ये सब जीव, वर्गीकरण के अनुसार स्तनी वर्ग के प्राइमेट (Primate) गण के पॉंजिडी (Pongidae) कुल के अंतर्गत रखे गए हैं।

गोरिल्ला, ओरांग ऊटान तथा चिंपैंज़ी वानरों में सबसे बड़े एवं हृष्ट पुष्ट होते हैं। इनका औसत भारत क्रमश: लगभग ६०० १७० तथा ११० पाउंड होता है, परंतु गिब्बन अत्यधिक अत्यधिक छोटा तथा केवल २२ पाउंड का ही होता है। गिब्बन के अतिरिक्त इन वानरों के नर तथा मादा में लैंगिक 'द्विरूपता' (sexual dimorphism) होती है।

पुरुषाभ वानरों के खड़े होने पर इनका शरीर मनुष्य की भाँति प्राय: सीधा रहता है, अथवा केवल कमर से थोड़ा झुका रहता है। इसके अग्रपाद पश्चपाद की अपेक्षा अधिंक लंबे होने के कारण घुटने के नीचे तक लटकते रहते हैं। गोरिल्ला, चिपैंज़ी तथा पोरांग ऊटान पृथ्वी पर चलते समय अपने चारों पादों का प्रयोग करते हैं, परंतु गिब्बन केवल अपने दोनों पश्चपादों पर सीधा होकर चल सकता है।

पुरुषाभ वानर पुच्छरहित होने के अतिरिक्त और भी कई प्रकार से अन्य वानरों से भिन्न होते है। इनका वक्ष:स्थल चौड़ा तथा मनुष्य की भाँति चपटा होता है। कमर में ६-७ कशेरुकाओं के स्थान पर केवल ४-५ कशेरुकाएँ होने के कारण इनकी कमर की लंबाई कुछ कम होती है। मस्तिष्क अन्य वानरों की अपेक्षा दीर्घ तथा विकसित होता है। इसके विपरीत इनकी आंत के अंधनाल (caecum) पर एक कृभिरूप परिशेषिका (vermiform appendix) का होना, अग्रवाह पर कलाई के अतिरिक्त कोहनी की ओर बालों का झुका रहना तथा मस्तिष्क के प्रमस्तिष्क गोलार्ध (cerebral hemisphere) का बड़ा तथा जटिल होना इत्यादि मनुष्य से निकट संबंध का व्रतीक है। इसके अतिरिक्त इनका मानसिक विकास तथा व्यवहार भी अन्य जीवों की अपेक्षा अधिक मानुषिक है। इसी कारण पुरुषाभ वानरों तथा मनुष्यों में कुछ महत्वपूर्ण भिन्नता होने पर भी इनको अन्य वानरों से अलग कर, मनुष्य के साथ ही अधिकुल होमिनिडी (Hominidae) में रखा गया है। कुछ वैज्ञानिकों का तो यहाँ तक मत है कि मनुष्य की उत्पत्ति पुरुषाभ वानरों से ही हुई होगी।

सन्दर्भ
श्रेणी:जीववैज्ञानिक मानवशास्त्र
चाइना सदर्न एयरलाइंस

thumb|China Southern Airlines corporate headquarters
thumb| चाइना सदर्न एयरलाइंस एयरबस A380-841

चाइना सदर्न एयरलाइंस () (, , ) पीपल्स रिपब्लिक ऑफ़ चाइना की एक वायुसेवा है, जिसका मुख्यालय बाइयुन जिला,  गुआंगज़ोऊ, गुआंगदोंग प्रांत  में स्थित है। यह यात्री आवाजाही के अनुसार विश्व की ५वीं सबसे बड़ी वायुसेवा, एवं एशिया की बेड़े के आकार के अनुसार सबसे बड़ी एवं यात्री संख्या के अनुसार भी सबसे बड़ी वायु सेवा है। अन्तर्देशीय अनुसूचित यात्री यातायात मात्रा के अनुसा भी ये विश्व की ४थी सबसे बड़ी वायु सेवा है।  इसके प्रमुख केन्द्र गुआंगज़ोऊ विमानक्षेत्र  एवं  बेइजिंग अन्तर्राष्ट्रीय विमानक्षेत्र  हैं और यह कंपनी विश्व में १२१ गंतव्यों  को अपने विशाल ४२२ विमानों के बेड़े द्वारा सेवा देती है।

 सन्दर्भ 

 बाहरी कड़ियाँ 

 चाइना सदर्न एयरलाइंस वैश्विक जालस्थल
 चाइना सदर्न एयरलाइंस 
 चाइना सदर्न एयरलाइंस ज़िजज़ियाम्ग शाखा 

श्रेणी:पीपल्स रिपब्लिक ऑफ़ चाइना की वायुसेवाएं
श्रेणी:चाइना सदर्न एयरलाइंस
श्रेणी:चीन की वायुसेवाएँ
ड्रक एयर

ड्रक एयर कार्पोरेशन लिमिटेड (, वायली:  'ब्रग म्खा' 'ग्रुल लास 'द्ज़िन), संचालन नामड्रकएयर — रॉयल भूटान एयरलाइंस, भूटान की राष्ट्रीय राजसी वायुसेवा है। कंपनी का मुख्यालय पारो जिला में पश्चिमी द्ज़ोंगखाग में स्थित है।"Registered Office ." Druk Air. Retrieved on 3 जुलाई 2011. "Registered Office Druk Air Corporation Ltd, Paro Druk Air Corporation Ltd. (Head Office), Royal Bhutan Airlines, Nemeyzampa,. Paro, Bhutan "

 सन्दर्भ 

 बाहरी कड़ियाँ 

 ड्रकएयर आधिकारिक जालस्थल
 

श्रेणी:भूटान की वायुसेवाएं
ख़सरा

भारत और पाकिस्तान में ख़सरा एक कृषि-सम्बन्धी क़ानूनी दस्तावेज़ होता है जिसमें किसी गाँव के ज़मीन के किसी टुकड़े और उस पर उगाई जा रही फसलों का ब्यौरा लिखा होता है।The Land Systems of British India: Being a Manual of the Land-tenures and of the Systems of Land-revenue Administration Prevalent in the Several Provinces , Baden Henry Baden-Powell, Clarendon Press, 1892, ...The shajra or village map ... The khasra, or index register to the map. It is a list showing, by numbers, all the fields and their areas, measurement, who owns and what cultivators he employs, what crops, what sort of soil, what trees are on the land ... From this khasra a 'khatauni', or abstract of fields held by each person, is made out ... इसका प्रयोग एक शजरा नामक दस्तावेज़ के साथ किया जाता है जिसमें पूरे गाँव का मानचित्र होता है जो उस गाँव की सभी भूमि-पट्टियों की जानकारी देता है। इन पट्टियों का ब्यौरा ही ख़सरों में होता है।The Central Administration of the East India Company 1773-1834 , Bankey Bihari Misra, Manchester University Press, 1959, ... The preparation of a detailed field map called Shajra in which the fields were numbered. The patwari was then to register all the field numbers in a corresponding field book called khasra which also contained the name of the proprietor ... पारम्परिक रूप से ख़सरों में हर खेत और उसके क्षेत्रफल व अन्य मापों का, उसके मालिक का और उसपर काम करने वालों कृषकों का, उसपर उगने वाली फसलों का, उसकी मिट्टी के प्रकार का और उसपर उग रहे वृक्षों का विवरण होता है।

 ख़तौनी 
अगर गाँव के ख़सरों को प्रयोग करके किसी एक व्यक्ति या परिवार के स्वामित्व वाली भूखण्डों की सूची बनाई जाए तो उसे 'ख़तौनी' कहते हैं। यानि किसी व्यक्ति या परिवार के सभी ख़सरों  की सूची उस व्यक्ति/परिवार की ख़तौनी में होती है।

 इतिहास 
ख़सरों का प्रयोग भारतीय उपमहाद्वीप में सदियों से चला आ रहा है और ब्रिटिश राज से बहुत पहले शुरू हो गया था। मध्यकालीन ख़सरों को देखकर भारत व पाकिस्तान के अलग-अलग क्षेत्रों के आर्थिक इतिहास के बारे में बहुत जानकारी मिलती है।The agrarian system of eastern Rajasthan, c. 1650-c. 1750, Satya Prakash Gupta, Centre of Advanced Study in History, Aligarh Muslim University, Manohar, 1986, ISBN 978-81-85054-11-7, ... These village papers were usually maintained and duly signed in the local language by the patel and patwari, the headman and the accountant respectively. The khasra papers are of different kinds ...

 इन्हें भी देखें 
 शजरा
 [[पटवारी]

 सन्दर्भ 

श्रेणी:भूमि कानून
श्रेणी:भारत में कानून
पुंस्तनवृद्धि

right|thumb|250px|गाइनेकोमैस्टिया से ग्रसित एक पुरुष का वक्ष
पुंस्तनवृद्धि या गाइनेकोमैस्टिआ (Gynecomastia) पुरुषों के अन्तःस्रावी तन्त्र का एक विकार है जिसमें पुरुष के स्तन का आकार बड़ा हो जाता है। यह कैंसरीय नहीं होता किन्तु इसके कारण व्यक्ति को मनोवैज्ञानिक कष्ट होता है।

मनुष्य में कुल 25गुणसूत्र होते हैं, जिनमें 22 जोड़े पुरूष और स्त्री में एक समान होते है जबकि 23वे जोड़े स्त्री मे एक समान xx और पुरुष में xy होता हैं इन्हे 'लिंग गुणसूत्र' कहते हैं। यदि किसी कारण अधिकता हो जाती हैं तो इसे 'क्लाइनफेल्टर्स संलक्षण' कहते हैं। इनमें गुणसुत्रो की संख्या इस प्रकार रहती हैं-

22 जोड़े औटोसोम + xxy = 47

इस प्रकार के संलक्षण (सिन्ड्रोम) में वृषण तो अल्पविकसित रह जाते हैं जबकि स्त्रियों के समान स्तन विकसित हो जाते हैं। इनके शरीर पर बालो की कमी होती हैं। y गुणसूत्र की उपस्थिति के कारण ये पुरुष होते हैं, किन्तु xx गुणसुत्रो की उपस्थिति इनमे स्त्रियों जैंसे लक्षण भी उत्पन्न कर देती हैं।

 बाहरी कड़ियाँ 
 What is gynecomastia? Children's Hospital Boston
 Excessive alcohol consumption can lead to male breasts Fitho- Health & Fitness Resource

श्रेणी:स्तन रोग
उपगुप्त

thumb| उपगुप्त

उपगुप्त एक प्रसिद्ध बौद्ध भिक्षु थे। इन्हें 'अलक्षणक बुद्ध' भी कहा जाता है। 

उपगुप्त वाराणसी के गुप्त नामक इत्र विक्रेता के पुत्र थे। १७ वर्ष की अवस्था में संन्यास लेकर इन्होंने योगसाधना की और काम पर विजय प्राप्त करने के उपरांत समाधिकाल में भगवान् बुद्ध के दर्शन किए। मथुरा के समीप नतभक्तिकारण्य में उरुमुंड या रुरुमुंड पर्वत पर इन्हें उपसंपदा हुई और वहीं उपगुप्त विहार नामक बौद्ध धर्म का प्रसिद्ध प्रचारकेंद्र बना। बोधिसत्वावदानकल्पलता में उल्लेख है कि इन्होंने १८ लाख व्यक्तियों को बौद्ध धर्म से दीक्षित किया था। उतत्री बौद्ध परंपरा के अनुसार ये सम्राट अशोक के धार्मिक गुरु थे और इन्होंने ही अशोक को बौद्ध धर्म की दीक्षा दी थी। दिव्यावदान के अनुसार चंपारन, लुंबिनीवन, कपिलवस्तु, सारनाथ, कुशीनगर, श्रावस्ती, जेतवन आदि बौद्ध तीर्थस्थलों की यात्रा के समय उपगुप्त अशोक के साथ थे। उल्लेख मिलते हैं कि पाटलिपुत्र में आयोजित तृतीय बौद्ध संगीति में उपगुप्त भी विद्यमान थे। इन्होंने ही उक्त संगीति का संचालन किया और कथावस्तु की रचना अथवा संपादन किया। संभवत: इसीलिए कुछ विद्वानों में मोग्गलिपुत्त तिस्स तथा उपगुप्त को एक ही मान लिया है, क्योंकि अनेक बौद्ध ग्रंथों में तृतीय संगीति के संचालन एवं कथावस्तु के रचनाकार के रूप में तिस्स का ही नाम मिलता है।

श्रेणी:बौद्ध भिक्षु
श्रेणी:बौद्ध धर्म
स्कंध (सड़क)

thumb|right|250px|आयरलैंड में पीली पट्टी द्वारा हदबंद स्कंध।
किसी सड़क अथवा राजमार्ग के किनारे-किनारे स्थित स्कंध, एक आरक्षित क्षेत्र होता है। स्कंध का उपयोग आम तौर पर मोटर वाहन यातायात के लिए नहीं किया जाता है। स्कंध किसी पक्की सड़क का ही हिस्सा होता है और भारत में इसका निर्धारण एक सतत सफेद पट्टी (कई जगह पीली) के द्वारा किया जाता है। स्कंध को कई प्रकार से उपयोग किया जाता है, जिनमे से प्रमुख है: 

 आपातकाल या गाड़ी खराब होने की स्थिति में गाड़ी को मुख्य सड़क से खींच कर स्कंध पर लाया जाता है ताकि, मुख्य सड़क पर चलने वाला यातायात निर्बाध रूप से चल सके।
 स्कंध किसी सड़क को अतिरिक्त चौड़ाई प्रदान करता है और किसी संभावित दुर्घटना जैसे कि आमने सामने की टक्कर होने से बचने के लिए, चालक गाड़ी को स्कंध पर चढ़ा सकता है।
 स्कंध का उपयोग पुलिस और एम्बुलैन्स सेवा की गाड़ियों द्वारा मुख्य सड़क के यातायात से बचने के लिए किया जाता है।
 मानव चालित वाहन जैसे कि साइकिल, रिक्शा आदि शहरों की भीड़ भरी सड़कों पर इसका उपयोग करते है। 
 पैदलपथ ना होने कि स्थिति में स्कंध पैदल यात्रियों द्वारा प्रयोग में लाया जाता है, भारत में तीर्थ यात्रा पर निकले पथिकों विशेषकर कांवड़ियों द्वारा यात्रा के दौरान इनका प्रयोग किया जाता है। 
 स्कंध सड़क को संरचनात्मक समर्थन प्रदान करते हैं।
 अपनी विशेष ढालू बनावट के कारण बरसात का पानी स्कंध से होकर बह जाता है और इस प्रकार यह सड़क की सुरक्षा कर उसे टूटने से बचाता है। 
 बड़े शहरों में यातायात की चरम स्थिति में इन्हें मुख्य सड़क की एक वीथि (लेन) के रूप में प्रयोग में लाया जाता है।

 सन्दर्भ 

 इन्हें भी देखें 
 बाहरी कड़ियाँ

de:Straßenquerschnitt#Seitenstreifen
उच

thumb|230px|ऊच में सय्यद मख़दूम जहानियाँ 'जहानगश्त' बुख़ारी का मक़बरा
उच या उच शरीफ़ (उर्दू: , अंग्रेज़ी: Uch Sharif) पाकिस्तान के पंजाब प्रान्त के दक्षिण में बहावलपुर ज़िले में स्थित एक ऐतिहासिक शहर है।

 इतिहास 
इस क्षेत्र में कम-से-कम ५०० ईसापूर्व से हिन्दुओं की बस्तियाँ थी। कहा जाता है कि जब ३२५ ईसापूर्व में सिकंदर महान ने पंजाब पर क़ब्ज़ा कर लिया तो उसने सिन्धु नदी और चेनाब नदी के संगम-स्थल पर अपने नाम का एक शहर बनाने का आदेश दिया। इस शहर को 'अलक्षेन्द्रिया एन इन्दो पोतामो' (यूनानी: Alexandria en Indo Potamo, अर्थ: भारतीय नदी के किनारे अलक्षेन्द्रिया) नाम से स्थापित किया गया और यही शहर आगे जाकर उच शहर बना। समय के साथ चेनाब और सिन्धु नदियों ने अपना रुख़ कुछ बदला और अब उनका संगम यहाँ से १०० किमी दूर मिठनकोट शहर के पास पड़ता है।Alexander's Campaigns in Sind and Baluchistan and the Siege of the Brahmin Town of Harmatelia, Pierre Herman Leonard Eggermont, pp. 5, Peeters Publishers, 1975, ISBN 978-90-6186-037-2, ... In Alexander's times the combined Punjab rivers joined the Indus at a short distance to the south of Uch where nowadays the Chenab enmpties into the Sutlej ... The Macedonian emperor ordered an Alexander town to be built near the confluence ...

इसके बहुत बाद सन् ७१२ ईसवी में जब अरब सेनाएँ इस्लाम आने के बाद फैल रही थीं तो मुहम्मद बिन क़ासिम ने इस शहर पर क़ब्ज़ा कर लिया और यहाँ इस्लामी प्रभाव बढ़ने लगा। इस स्थान पर १३वीं सदी में ग़ोरी साम्राज्य का भी क़ब्ज़ा हो गया और उसके पतन के बाद यह दिल्ली सल्तनत का हिस्सा बना। इन सभी कालों में बहुत से मुस्लिम संत-फ़कीर यहाँ आ बसे और शहर के नाम के पीछे 'शरीफ़' लगाया जाने लगा (जैसा कि 'अजमेर शरीफ़' के साथ भी होता है)। 'उच शरीफ़' का मतलब 'ऊँचा पवित्र शहर' है। इन संतों में बीबी जाविंदी, जलाल-उद-दीन 'सुर्ख़-पोश' बुख़ारी और बहाल हलीम शामिल थे, जिनके मक़बरे अब इस शहर में स्थित हैं।Pakistan and the Karakoram Highway , Sarina Singh, Lindsay Brown, Paul Clammer, Rodney Cocks, John Mock, pp. 127, Lonely Planet, 2008, ISBN 978-1-74104-542-0, ... With its name meaning 'holy high place', the small town of Uch Sharif (or just Uch) is famous for its superb Sufi shrines ... Believed to date from around 500 BC or earlier, Uch was under Hindu rule when Alexander the Great invaded India. There are claims Alexander spent a fortnight here during which time he renamed it Alexandria. Mohammed bin Qasim entered Uch on his march north ...

 इन्हें भी देखें 
 पाकिस्तानी पंजाब

 सन्दर्भ 

श्रेणी:पंजाब (पाकिस्तान)
श्रेणी:भारत का इतिहास
श्रेणी:इस्लामी तीर्थ
द कॉन्वेंट

द कॉन्वेंट () ब्रिटिश प्रवासी क्षेत्र जिब्राल्टर के राज्यपाल का 1728 से आधिकारिक निवास स्थान है। मूल रूप से यह फ्रांसिस्कन सन्यासियों का कॉन्वेंट था जिससे इसे अपना यह नाम भी मिला। इसका निर्माण 1531 में हुआ था। स्थानीय किंवदंतियों के अनुसार यह स्थान एक कैथोलिक नन की आत्मा द्वारा प्रेतवाधित है, जिसे उसके पिता और चर्च ने दीवार में जिन्दा दफ़न करवा दिया था।

 इतिहास 
left|150px|thumb|1909 के एक पोस्टकार्ड में चित्रित कॉन्वेंट
फ्रांसिस्कन संन्यासी जिब्राल्टर में स्पेन के चार्ल्स प्रथम के राज के दौरान आए थे। उन्हें जमीन का एक हिस्सा उस समय के ला टर्बा नामक स्थान में दिया गया था। ला टरबा वह जगह थी जहाँ जिब्राल्टर के गरीब वर्ग की आबादी रहती थी। 1531 में वहाँ चर्च और मठ का निर्माण हुआ। मठ में प्रवेश करने का रास्ता पीछे से था, जिसे अब गवर्नर लेन के नाम से जाना जाता है। इसका विस्तार उस क्षेत्र तक था जहाँ आज जॉन मैकिन्टौश हॉल है।

जब जिब्राल्टर पर एंग्लो-डच बेड़े ने आर्चड्यूक चार्ल्स के आदेश पर जिब्राल्टर पर कब्जा कर लिया था तब फ्रांसिस्कन सन्यासियों ने स्पेन की जनता की तरह जिब्राल्टर नहीं छोड़ा था और अपने स्थान पर निवास करते रहे, कम से कम 1712 तक (इस वर्ष तक इनकी जिब्राल्टर में उपस्थिति अभिलिखित है)। 1728 में फ्रांसिस्कन मठ को ब्रिटिश गवर्नर के निवास स्थान में परिवर्तित कर दिया गया और तब से यह इसी परियोजन के लिए इस्तेमाल किया जाता है। Alternate url

 प्रेतवाधित स्थल 
कॉन्वेंट को प्रेतवाधित स्थल माना जाता है। ऐसा माना जाता है कि यहाँ एक नन के भूत का निवास, यह नन "लेडी इन ग्रे" के नाम से प्रसिद्ध है। लोगों के अनुसार उसकी आत्मा एक अतिथि कक्ष के बहार के गलियारे में घूमती है और ऐसा कहा जाता है कि वह इस कक्ष को अपना कक्ष मानती है चूँकि उसे इसकी एक दीवार में जिन्दा दफ़न कर दिया गया था।

"ग्रे लेडी" के भूत की कहानी के कई संस्करण हैं। इन सभी में सबसे प्रसिद्ध के अनुसार यह एक समृद्ध स्पेनी परिवारकी बेटी थी जिसने अपने पिता की इच्छा के विरुद्ध शादी कर ली थी। जब उसके पिता को इस बात का पता चला तो उसने अपनी बेटी को "कॉन्वेंट ऑफ़ सेंट क्लैरा" में भेज दिया जो मेन स्ट्रीट पर स्थित था। जहाँ मदर सुपीरियर की निगरानी में लड़की को जबरदस्ती धार्मिक कसम दिलाई गई और उसे नन बन ने पर मजबूर कर दिया गया। परन्तु उसके प्रेमी ने हार नहीं मानी और फ्रांसिस्कन मठ में शामिल हो कर कॉन्वेंट में रहने लगा। ऐसा कहा जाता है कि जोड़ा किंग्स चैपल के स्वीकारोक्ति कक्ष में मिलता था और वहाँ पर ही इन्होंने अपने भागने की योजना तैयार करी।बोंड, पृ॰ 103

जिस रात को इन्होंने भागने की योजना बनाई थी उस रात को दोनो बंदरगाह तक पहुँचे जहाँ उनका एक नाव इंतजार कर रही थी। परन्तु इस प्रक्रिया में अलार्म बज गया और इसकी प्रतिक्रिया में भागते वक्त प्रेमी पानी में गिर के डूब गया। लड़की को अपनी कसम तोड़ने के अपराध में गिरफ्तार कर लिया गया और उसे कॉन्वेंट के किसी एक कक्ष की दीवार में जिन्दा दफनाने की सजा दी गई।

 दीर्घा 

 सन्दर्भ 

 ग्रन्थसूची 
 

 बाहरी कड़ियाँ 

 द कॉन्वेंट का वर्चुअल टूर

कॉन्वेंट
काम एयर

काम एयर () अफ़गानिस्तान की विमानसेवा है जिसका मुख्यालय काबुल में स्थित है। यह अनुसूचित अन्तर्देशीय एवं क्षेत्रीय अन्तर्राष्ट्रीय सेवाएं प्रदान करती है। काबुल अन्तर्राष्ट्रीय विमानक्षेत्र इसका प्रधान केन्द्र (हब) है।

 सन्दर्भ 

 बाहरी कड़ियाँ 

 

श्रेणी:अफ़्गानिस्तान की वायुसेवाएं
केएलएम

कोनिंक्लिज्के लुच्त्वार्ट मात्शाप्पिज एन.वी., जिसे लघुरूप केलएम रॉयल डच एयरलाइंस (डच: Koninklijke Luchtvaart Maatschappij, , अर्थात "शाही विमानन कंपनी" कहते हैं; नीदरलैंड्स की ध्वजवाहिका वायुसेवा है। इसका मुख्यालय एम्स्टेलवीन में एम्सटर्डम श्किफोल हवाईअड्डे के निकट इसके केन्द्र (हब) के समीप स्थित है।  के.एल.एम विश्वव्यापी अनुसूचित यात्री एवं माल-यातायात सेवा ९० से अधिक गंतव्यों तक प्रदान करती है। यह वायुसेवा विश्व की प्राचीनतम वायुसेवा है जो अभी भी अपने मूल नाम से संचालन कर रही है। ,  31,787 कर्मचारी काम करते हैं।

के.एल.एम के मई २००४ में एयर फ़्रांस के संथ विलय उपरांत एयर फ़्रांस-के.एल.एम की उत्पत्ति हुई, जो फ़्रांसीसी विधि अन्तर्गत्त पैरिस स्थित चार्ल्स डि गॉल हवाईअड्डा में स्थित मुख्यालय से संचालित होती है। इसके अलावा एयर फ़्रांस एवं के.एल.एम दोनों ही अपने नामों के अन्तर्गत्त स्वायत्त रूप से भी संचालन करती हैं। एयर फ़्रांस-के.एल.एम स्काई टीम से संधि में भी है।

 सन्दर्भ 

 बाहरी कड़ियाँ 

 
 आधिकारिक जालस्थल] के अभिलेख
 KLM मोबाईल जालस्थल
 के.एल.एम निगमित जालस्थल
 एयर फ़्रांस के.एल.एम फ़ाइनैन्स
 गंतव्य मार्गदर्शिका के.एल.एम

श्रेणी: नीदरलैंड की वायुसेवाएं
श्रेणी: एयर फ़्रांस-के.एल.एम
कुवैत एयरवेज़

कुवैत एयरवेज़ () कुवैत की राष्ट्रीय वायुसेवा है, जिसका मुख्यालय कुवैत अन्तर्राष्ट्रीय विमानक्षेत्र के परिसर में स्थित है। यह कंपनी मध्य पूर्व, भारतीय उपमहाद्वीप, यूरोप, दक्षिण पूर्व एशिया एवं उत्तरी अमरीका में अनुसूचित अन्तर्राष्ट्रीय सेवाएं संचालित करती है। इसका प्रमुख आधार कुवैत अन्तर्राष्ट्रीय विमानक्षेत्र में स्थित है।

इतिहास

इस विमान सेवा का इतिहास १९५३ मे व्यापारियों के एक समूह द्वारा कुवैत सरकार के साथ ५०:५० की भागेदारी मे शुरू किए गये कुवैत नॅशनल एयरवेज़ से शुरू होता है. उसी वर्ष ब्रिटिश ओवरसीज एयरवेज़ कॉर्पोरेशन की एक सहायक कंपनी ब्रिटिश इंटरनॅशनल एयरलाइन्स,  जो कुवैत मे चार्टर्ड विमान सेवा और रखरखाव संबंधी सेवाएँ प्रदान करती थी, के साथ एक पाँच साल का अनुबंध किया गया। दो डकोटा विमानो के क्रय के साथ १६ मार्च १९५४ से सेवाएँ आरंभ कर दी गयीं। 

परिचालन के पहले ही वर्ष मे इस विमान सेवा द्वारा ८९६६ यात्रिओ ने यात्रा की। जुलाई १९५५ मे कुवैत एयरवेज़ का नाम अपना लिया गया और मई १९५८ मे ब्रिटिश ओवरसीज एयरवेज़ कॉर्पोरेशन के साथ प्रबंधन और परिचालन के लिए एक नया करार किया गया। अप्रैल १९५९ मे कुवैत एयरवेज़ ने ब्रिटिश इंटरनॅशनल एयरलाइन्स, का अधिग्रहण कर लिया.   

कंपनी संबंधी मामले

स्वामित्व

दिसंबर २०१३ की जानकारी के अनुसार कुवैत एयरवेज़ कुवैत सरकार के पूर्ण स्वामित्व वाली कंपनी है. 

मुख्य अधिकारी

जनवरी २०१६ की जानकारी के अनुसार अब्दुल्लाह अल शरहा इसके मुख्य कार्यकारी अधिकारी हैं। 

मुख्यालय

अल फ़रवानियाह गवरणेट मे स्थित कुवैत इंटरनॅशनल एयरपोर्ट पर कुवैत एयरवेज़ का मुख्यालय है. ४५०००० वर्ग फीट मे फैले इसके मुख्य कार्यालय का निर्माण अहमादियाः कॉंटरॅक्टिंग एंड ट्रेडिंग कंपनी द्वारा १९९२ से १९९६ मे मध्य ५३.६ मिलियन अमेरिकी डालर की लागत से किया गया था. 

सहायक कंपनियाँ और गठबंधन

कुवैत एयरवेज़ की कई सारी सहायक कंपनियाँ हैं जो कुवैत एयरवेज़ की तरह हीं निजीकरण प्रक्रिया के विभिन्न चरणों से गुजर रहीं है. 

 कुवैत एवियेशन सर्वीसज़ कंपनी (कास्को)

 ऑटोमेटेड सिस्टम्स कंपनी. (१९८९ से जी. डी. एस. प्रवाइडर) 

 अलाफको

अपनी बढ़ती हुई माँग और ११९० मे हुए युद्ध के दौरान अपनी सेवा चालू रखने के लिए कुवैत एयरवेज़ ने कई सारे एयरलाइन्स के साथ गठबंधन भी किया है. 

 शॉरौक एयर (२००३ मे परिचालन बंद)

 जेट एयरवेज़ (भारत)

ट्रांस वर्ल्ड एयरलाइन्स (१ दिसंबर १९९९ से जे.एफ. के. और शिकागो से कुवैत सिटी के मध्य कोड करार के साथ आरंभ)

विमान दस्ता

जुलाई २०१६ की जानकारी के अनुसार के कुवैत एयरवेज़ विमान दस्ते मे निम्न विमान शामिल हैं 

+ कुवैत एयरवेज फ्लीट हवाई जहाज सेवा में टिप्पणियाँ एयरबस ए ३२०-२०० 10 विमान एयरबस ए ३२० नियो 15 विमानो का ऑर्डर दिया गया है. पहला विमान २०१९ मे शामिल होने की संभावना।  एयरबस ए ३३०-२०० 5 विमान एयरबस ए ३४०-३०० 4 विमान एयरबस ए ३५०-९०० 10 विमानो का ऑर्डर दिया गया है. पहला विमान २०१९ मे शामिल होने की संभावना।  बोयिंग ७४७-४०० एम 1 विमान बोयिंग ७७७-२०० ई. आर. 2 विमान बोयिंग ७७७-३०० ई. आर. 10 विमानो का ऑर्डर दिया गया है. पहला विमान नवंबर २०१६ मे शामिल होने की संभावना। कुल 57 

इस प्रकार के कुवैत एयरवेज़ पास २२ विमानो का दस्ता है और ३५ अन्य विमान जल्द ही शामिल होने वाले हैं.

 सन्दर्भ 

 बाहरी कड़ियाँ 

 

श्रेणी:विमान सेवा